b"\n_START_ARTICLE_\nSander vitreus\n_START_SECTION_\nMorfologia\n_START_PARAGRAPH_\nEls mascles poden assolir 107 cm de longitud total (normalment, en fa 54) i 11,3 kg de pes. T\xc3\xa9 13-17 espines i 18-22 radis tous a l'aleta dorsal i 2 espines i 11-14 radis tous a l'anal i 44-48 v\xc3\xa8rtebres.\n_START_SECTION_\nEcologia\n_START_PARAGRAPH_\n\xc3\x89s un peix d'aigua dol\xc3\xa7a i salabrosa, demersal, potam\xc3\xb2drom i de clima temperat (55\xc2\xb0N-35\xc2\xb0N ), el qual viu fins als 27 m de fond\xc3\xa0ria als llacs, llacunes, masses d'aig\xc3\xbces estancades i rius mitjans i grans. Prefereix els grans llacs poc fondos i amb una alta terbolesa._NEWLINE_Menja de nit principalment peixos (com ara Perca flavescens i Aplodinotus grunniens) i insectes, i, en menor mesura, crancs, caragols, granotes i petits mam\xc3\xadfers quan peixos i insectes esdevenen escassos._NEWLINE_Al Canad\xc3\xa0 \xc3\xa9s depredat pel llu\xc3\xa7 de riu (Esox lucius), Esox masquinongy, Stizostedion canadense i Stizostedion vitreum, i als Estats Units per Morone americana _NEWLINE_i la llampresa de mar (Petromyzon marinus). _NEWLINE_\xc3\x89s inofensiu per als humans i la seua esperan\xc3\xa7a de vida \xc3\xa9s de 29 anys.\n_START_SECTION_\n\xc3\x9as comercial i gastron\xc3\xb2mic\n_START_PARAGRAPH_\nNo \xc3\xa9s molt conreat comercialment per al consum hum\xc3\xa0, per\xc3\xb2 si que ho \xc3\xa9s per a omplir llacs destinats a la pesca esportiva. Es comercialitza fresc o congelat i es menja fregit, rostit, enfornat i fet al forn microones."